Author: john speich
Last saved by: Erik Mølgaard

SLOVAKIET
23. – 30. April 2000.

Københavnsafdelingens Ekskursionsudvalg
Dansk Ornitologisk Forening

Birdlife Denmark

Forord

Fra den 23. – 30. april 2000 afholdt Københavnsafdelingens ekskursionsudvalg sin første stortur til Slovakiet. Turen var tilrettelagt i samarbejde med et Tjekkisk fuglebureau, der udover at sørge for bus og hoteller, også stillede engelsktalende guide og ikke mindre end 6 lokale fugleguider til rådighed på turen.

Vi fløj med SAS til Wien, og hjem fra Budapest. Prisen for turen var kr. 7900.-, der indbefattede: Fly, hoteller, helpension, guides og DOF- service.

Vi boede på to udmærkede hoteller. De første tre dage ved foden af Høje Tatra bjergene og resten af ugen ud til en stor sø i lavlandet, tæt på Ukraine. Det betød, at vi fik set de fleste biotoper og rigeligt med fugle i en utrolig smuk natur. Derudover skulle vi i Tatra bjergene forsøge at se brun bjørn, som her har en fin bestand. Størst chance har man i skjul opsat i små rydninger i skoven. Her sidder man om aftenen og venter på bamserne. Desværre var alle bjørnene taget på påskeferie, mens vi besøgte området! 

Slovakiet har meget at byde på, en smuk varierende natur, masser af fugle, som det fremgår af rapporten, en venlig befolkning og en spændende kultur som blev oplevet af: 

Jette- og Finn Kriegel, Jytte M. Jensen, Meta Bischoff, Anette Friis, Morten Pedersen, Anita- og Niels Paludan, Lilly- og Magnus Rasmussen, Ann Steffensen, Ole Jensen, Lise Pflug, Jens Fabricius, Thora- og Per Steffensen, Lisbeth Jensen, Lisbeth Strandmark, Erik Mølgaard (leder) og John Speich (leder).

En varm tak til samtlige deltagere for stor tålmodighed i bamseskjulet, samt godt humør og gå på
mod, når der skulle ”ledes” efter ”perlerne”.

Erik Mølgaard 
moel@post4.tele.dk

og 

John Speich
speich@mobilixnet.dk    

Lokalitetsoversigt

Søndag den 23. april:
Med rutefly København – Wien. Herfra med bus til vort hotel Mier (48°08´ N - 19°46´ E) i Høje Tatra National Park, hvortil vi ankom kl. 17.45 efter ca. 5½ timers kørsel. Om aftenen bjørne- og ugletur. Bjørneskjul: (49°08´ N - 19°55´ E).

Mandag den 24. april:
Busekskursion til Chocské Mountains. Gik 2,2 km ind i bjergene fra Valaská Dubova til murløber klippen (49°09´N - 19°19´E). Om eftermiddagen tur til ”Lower” Tatra bjerge ca. 4 km syd for byen Liptovský Hrádok af vej nr. 72. Gik nogle kilometer ind i området til perleuglerede  (48°60´ N - 19°45´ E). Om aftenen bjørne- og ugletur.

Tirsdag den 25. april: 
Busekskursion i Høje Tatra Bjerge omkring Tatranská Lomnica (49°10´ N - 22°17´ E). Først besøgte vi en skov omkring Grand Hotel (49°10´N - 20°16´E). Derefter med bjergbane op til Skalnaté Pleso 1750 m.o.h (49°12´ N - 20°14´ E). På vej mod skovområdet øst for Tatranská Lomnica (49°12´ N - 20°18´ E) kørte vi en rundtur på vej mod Paprad. Om aftenen bjørne- og ugletur.

Onsdag den 26. april:
Med bus igennem de lave bjerge mod høj- og lavland , bl.a. ad en lille vej nord for  Plesivec mod Nizka Planina (48°34´ N - 20°24´ E). Vi besøgte en kløft nord for Zadiel  (48°37´ N- 20°50´ E), siselmarker samt et stenbrud med stor hornugle (48°37´ N - 20°52´ E). Vi ankom kl. ca. 20 til vort hotel Vojenska Zotavavna nær Zemplínská Šírava reservoir  (48°48´ N - 20°00´ E) i det østlige Slovakiet.

Torsdag den 27. april:
Busekskursion i de lave bjerge nord for Vinicky  (48°24´ N - 21°57´ E). Herefter slørugleophold i et nedlagt kollektivbrug ved landsbyen Vojka (48°27´ N - 21°54´ E) samt flodområde i nærheden.  Om eftermiddagen stop ved en hejrelokalitet i landsbyen Hrusov (48°27´ N - 21°53´ E), besøg på en Tokay vinskole samt endelig byparken i Borsa  (48°23´ N - 21°42´ E).

Fredag den 28. april:
Busekskursion til skov nord for Ubrez (slagugle og mellemflagspætte) (48°48´ N - 22°09´ E). Besøgte Senné fiskedammene (48°41´ N - 22°03´ E), området ved landsbyen Pozdisovce (kejseørn) (48°44´ N - 21°51´ E), skov med slagugle  (48°35´ N - 21°40´ E) samt slagfalkelokalitet nord for Uper (48°36´ N - 21°40´ E).

Lørdag den 29. april:
Busekskursion til urskovsreservat nord for Kalna Roztoka (hvidrygget flagspætte) (49°00´ N - 22°20´ E) samt besøg i Russisk Kirke i Rusky Potok (49°02´ N - 22°24´ E). 

Søndag den 30. april: 
Med bus igennem Ungarn til Budapest lufthavn. Herfra med fly til København.

Dagbog

Søndag den 23. april
Alle var mødt til tiden i Kastrup lufthavn. Planmæssig afgang med SAS kl.9.15, med ankomst til Wien kl.11.00. Herfra gik det videre med bus til den slovakiske grænse , hvor vi efter en times kørsel kunne nyde de +25°C fra en skyfri himmel, under det korte stop. Her noterede vi de første landsvaler og husrødstjert. 
De næste 150 km ad en udmærket motorvej, gav udsigt til frodige vin- og kornmarker i et fladt landskab gennemskåret af vandrige floder. En halv times strække ben pause gav duehøg, gran- og tornsanger, munk, bomlærke, sangdrossel og sydlig nattergal.
På den næste vejstrækning og frem til vort hotel blev landskabet mere bakket, dækket af nåleskov og med udsigt til snedækkede tinder på Høje Tatra. Kl. 17.00 kunne vi indtage hotel Mier.
En smuk udsigt med syngende ringdrosler, nøddekrige og sortspætte indfriede vore første forventninger. Til gengæld var bjørne- og ugleturene fra 18.30 – 21.00 en fiasko, selvom bjørneholdet fik en kronhjort i trøstepræmie.

Set fra bussen: lille skrigeørn 2, musvåge 5, tårnfalk 16, rørhøg hun 1, hættemåge 60, vibe 2, fjordterne 3, troldand 50-100, ravn 2 , fiskehejre, hvid stork 2 på rede og knopsvane 60.

 Hotel Mier: gøg 1, sortspætte 1, sortmejse 3, jernspurv 2, bogfinke 2, rødhals 1, sangdrossel 4, ringdrossel 2 han, ringdue og gransanger.

Mandag den 24. april 
Vejr: Skyfrit, næsten vindstille morgen +14°C.
Morgenudsigten, fra vort hotel i 1000 meters højde hotel, var betagende. De faste arter var på banen og med i morgenkoret var nu rødstjert, dompap, rødtoppet fuglekonge og skovsanger. I luften var der nu både by- og digesvale.
Med afgang kl.8.00 fra hotellet havde vi en times kørsel til dagens mål: Chocske Hills. Herfra begav vi os med lokalguide  til landsbyen Valasska Dubova. Herfra gik vi godt to km. op gennem Prosiecka dalen, med udsigt til det 1600 meter høje snedækkede Mt. Velky Choe. Det lykkedes for os et se murløberparret, som yngler her, og de gav en fin opvisning både med flagren a la sommerfugl og sang. På vej ned igennem nåleskoven hørtes syngende hjerpe og af andre typiske arter var: nøddekrige, ringdrossel, bjergvipstjert og fyrremejse. Stigningen på turen var fra 650 – 920 meter. Huskes skal i øvrigt også 2 sørgekåber.
Kl. 11.30 var vi atter på farten, og efter et indkøbsstop hvor vi så et par små skrigeørne og flere musvåger i luften, kunne vi ved Michalovd i +23°C og med fin udsigt over bakket nåleskov nyde klemmerne, inden vi atter skulle på ”stroppetur”. De to kilometers gåtur med en stigning fra 450 – 850 meter tog kegler, da vores lokalguide med lidt skraben, fik en nysgerrig perleugle til at kigge ud fra sit redehul. Af andre typiske nåleskovsarter her kunne topmejse, træløber, misteldrossel og nøddekrige noteres. I luften var der opvisning af ravn og 3 små skrigeørne.                                        Kl.15.30 vendte vi næsen hjemad. De sidste 2,5 km. op til hotellet til fods gav: rødtoppet fuglekonge, bjergvipstjert samt en hugorm. Ved hotellet var der sort stork til kaffen på terrassen.
Også denne aften var en bjørnenitter, men alle fik syngende perleugle som trøstepræmie.

 Fugle fra hotel: sangdrossel 4, ringdrossel 3, sortmejse, musvit, jernspurv, rødstjert

Tirsdag den 25.april:  
Afgang fra hotellet kl.8.15 i regnvejr og sølle +10°C. Efter opsamling af dagens lokalguide, kørte vi op til Taranska Lomnica (ved Grand Hotel) beliggende i 945 meters højde. Her gik det til fods igennem et kuperet nåleskovsområde, der var tydeligt mærket efter en storm i marts. En tretået spætte hun, i gang med at bygge bolig, var stjernen her. Af andre arter kunne stedet bl.a. byde på lille korsnæb, sortspætte, dompap og stor flagspætte.
Herfra gik det med svævebane op til et snedækket skisportsterræn i 1750 meters højde. Inden tåge og hagl/sne fik os til at flygte ind i cafeteriet, nåede vi at se og høre i alt 6 bjergpibere, hvoraf  2 med redemateriale, gråsisken og adskillige jernspurve. Vel nede ved svævestationen kunne vi kigge på bjergvipstjert, inden vi 12.30 atter sad i bussen.
Efter frokost i et omkringliggende åbent og bakket terræn som udmærkede sig med ca. 20 bjergpibere, kørte vi op mod nåleskoven øst for Taranska´ Lomnica, for bl.a. at kigge efter en endemisk salamander. To styk lille salamander blev fundet, og under en midlertidig opklaring, kunne bl.a. et sortspættepar ved redehul, spætmejse, træløber, lille korsnæb og fuglekonger noteres.
Fra 16.30 atter regn på hjemturen og aftenturen gav ingen bjørne.

Onsdag den 26. april:  
Vi kunne efter afgang kl.7.50, se frem til en lang og spændende dag med hotelskift og flere fine fuglelokaliteter .Vejret startede med sølle +8°C, men steg adskillige grader i løbet af dagen.  På vor vej østover mod den Ukrainske grænse bemærkede vi, at hver landsby vi passerede havde op til flere hvide storkepar. Landskaberne var uhyre afvekslende, skiftende fra kuperede nåleskove med strømmende vandløb til mere blide birke- og bøgeskove. En blå kærhøg blev set, og Lise ”scorede” en flyvende tjur i farten.
Et mindre ophold i byen Plesivec gav sort stork, gulirisk, toplærke samt en flok trækkende bysvaler mixet med et par mursejlere. Herfra kørte vi op til et nærliggende højdepunkt med en flot udsigt over et smukt bakket landskab. Bussen returnerede, og vi gik de tre kilometer tilbage til fods. Der var godt gang i fuglesangen og flere musvåger og spurvehøge var i luften. Stedet skulle huse en pæn bestand af klippeværling, hvis stemme vi kun hørte. Af nyheder kunne hale- og sumpmejse noteres, og et fotogent smaragdfirben gjorde lykke.
Efter dette ophold kørte vi ved 12.20tiden ned igennem lavlandet, og en lille time senere var vi fremme ved kløften Zadielska Dolina, hvor den næste lokalguide skulle støde til. Forinden havde vi set duehøg, rørhøg og lille skrigeørn fra bussen.
Ved kløften var der gang i rovtøjet. Endnu en lille skrigeørn blev set, og en vandrefalk der blev mobbet af en modig tårnfalk, samt to hedehøge røg på bogen. Alle fik set og hørt syngende klippeværling på klods hold, mens det kun var enkelte, der så en forbipasserende vandstær.
På vor vej videre gennem lavlandet fik vi den første kejserørn i teleskoperne, da vi under et kort ophold opdagede en voksen fugl sætte sig i en busk. Ikke så langt herfra fik vi forevist stor hornugle på rede (selvfølgelig i en grusgrav), og en vendehals samt et kor af sydlige nattergale blev hørt.
Ved 17.30tiden var vi fremme ved dagens sidste lokalitet, et parkagtigt område med spredte ældre løvtræer i en fugtig skovbund, en rigtig spættelokalitet. Vi blev da heller ikke skuffet, idet både grå- og sortspætte var til stede, en ildsalamander blev beundret og stor jubel vakte en spankulerende sort stork i selskab med en hærfugl. Et par turtelduer og flere kærnebidere var også nyheder her. 
Efter endnu et par timers kørsel var vi ved 20tiden fremme ved hotel Vojenska Zotavavna, beliggende med en fin udsigt over den inddæmmede sø Sirava Reservoir.

Torsdag den 27. april
Vejr: SØ 2-3, +16-25°C, skyfrit. Ved hotellet sås og hørtes gulirisker, vendehals og hærfugl. Sidstnævnte sad på hotellets tag og hoopooede ind i udluftningsrøret, så den kunne høres på flere badeværelser.
Efter afgang fra hotellet kl.7.45 var der en times kørsel til landsbyen Zemplinsky Klecenov, hvor dagens lokalguide boede. Han lagde flot ud, med forevisning af skovhornugle i sin have.
Endnu en halv times kørsel og vi var ved dagens første lokalitet: Quarn Ladmovce, et bakket terræn ved floden Latorica, tæt på Ungarns grænse.  
Paukende rørdrum blev turart nr.100, og stedets ”bestilte” slangeørn dukkede op efter planen. Adskillige musvåger, et par hedehøge, rørhøg og sort stork var ligeledes oppe og nyde godt af den fine termik. I småtingsafdelingen var der gang i sangen, og i alt 20 sydlige nattergale kunne noteres. Turens eneste kærsanger hørtes, og atter kunne vi konstatere at vendehals er rimelig tilgængelig her i landet.
Kl.11 fortsatte vi over Bodrog River, passerede atter landsbyer med storkepar, inden vi gjorde holdt ved et nedlagt landbrug i landsbyen BT Vojka, hvor vi fik forevist slørugle.  
Ved tolvtiden holdt vi frokostpause ved flodbredden, med udsigt til duehøg hun, 4 sorte glenter, 2 sorte storke, de første gule vipstjerter og 1 lys dværgørn. Sidstnævnte fik godt nok vores lokalguide til at måbe, idet han fortalte, at en sådan ikke var set i områddet i mange år.
Efter de daglige sandwich, fortsatte vi til landsbyen Svinice, hvor en dæmning ud til en mindre sump, gav en fin udsigt til ynglende sølv-, fiske-, purpur- og nathejre. 2 pungmejser var i gang med redebygning på dette overraskende sted.
Efter endnu et stop ved 14tiden, gik vi direkte ned i en kølig kælder på en vinskole, for at høre om og smage den berømte Tokay vin. 15.20 var vi atter på farten . Et kaffestop i landsbyen Streda N.B. kvikkede og 1 syrisk flagspætte kom på bogen.
Under et stop ved en biæder koloni, kunne vi blot konstatere, at de endnu ikke var ankommet, men i stedet sås bl.a. sortspætte, vendehals, adskillige bomlærker, turteldue og gulirisk.
Resten af dagen blev udnyttet ved en dæmning langs floden, med udsigt over en oversvømmet skov ved byparken i Borsa. Atter var der sortspætte på banen. Atlingand og taffeland var nye turarter, hvilket en syngende pirol også kunne bryste sig af. 10 turtelduer sås fra bussen, inden vi kl.19.40 var tilbage på hotellet.  

Fredag den 28. april
Atter sol, 18-25°C, vind svag SØ. Efter afhentning af dagens lokalguide, (den velkendte Dr. Stefan Danko), der udover de Ramsarbeskyttede Senne´ fiskedamme, også ville vise os et skovområde med ”kassevis” af slagugler, samt ikke at forglemme Vihorlat hills, hvor kejseørn og slagfalk var på ønskesedlen. 
Ved første skovstop nord for Vinicky fik vi konstateret at slaguglen var i kassen, idet et par halefjer kunne anes. Også mellemflagspætte blev noteret som ny turart. Fra bussen fik vi set kejserørn på rede i et stort træ ”over” landevejen, inden vi ved 10tiden var fremme ved fiskedammene.
Stedet har stor betydning for både yngle- og trækfugle. Sidstnævnte fik vi bekræftet ved at se 3-400 trækkende hvidvingede terner og ikke mindre end 700 rastende brushøns. De to andre moseterne arter, hvidskægget- og sortterne sås i mere beskedne antal. Hejrene var pænt repræsenteret med nat-, fiske-, sølv-, silke- og purpurhejre, og ikke mindre end 6 rørdrummer ”buede” fra rørskoven. I alt 25 rørhøge rastede i områddet, og i sangergruppen var siv- og savisanger de dominerende.      
Desværre var man stoppet med fiskeudsætningen, hvilket ifølge vores guide havde forringet fuglebestanden væsentligt. Bl.a. var dværgskarven gået voldsomt tilbage, og det blev kun til sølle to fugle i kikkerten. Til gengæld så vi de fire lappedykkerarter stedet kunne præstere, og ligeledes var her et fint udvalg af ænder, med hvidøjet and som nok den mest interessante for os.
Ved 3tiden forlod vi dette fremragende sted, for at besøge et kejserørne par ved rede. Forinden lagde vi atter vejen forbi en løvskov med slagugle i kassen. Via et spejl i loftet kunne vi se uglen ligge på rede, en ret så mærkelig oplevelse. 
Til gengæld var der mere fut over ørnene, som gav flyveopvisning i nærheden af deres redetræ.
Endnu en kasse blev besøgt, idet et slagfalke par havde fået stillet bolig til rådighed i en højspændingsmast. Vi var så heldige at se hannen på vingerne, imens fruen lå lunt i kassen. Yderligere en kejserørn samt hedehøg han blev spottet her, og med de pelsrester vi fandt fra adskillige hamstere, kunne vi blot konstatere, at rovtøjet levede godt.  

Lørdag den 29. april
Skyfrit 20-26°C,svag SØ. Ved hotellet kunne vi atter beundre pirol, vendehals og hærfugl, inden vi ved 8tiden atter var på farten. En lille skrigeørn i et træ langs vejen var et stop værd, inden vi skulle opsamle turens sidste lokalguide. Han skulle vise os et stykke urskov nord for Kalna Roztoka, nær grænsen til Polen og Ukraine, hvor hvidhalset- og lille fluesnapper samt hvidrygget flagspætte var tilgængelige. Med båndoptager og lidt tålmodighed lykkedes det at få dem alle tre i bogen.
Forinden blev sort stork og 8 mulige aftenfalke set fra bussen.
En lille skrigeørn passerede tæt på bussen nær dagens sidste mål, en gammel russisk trækirke  i landsbyen Rusky Potok nær den ukrainske grænse. Lille flagspætte ved redehul blev sidste nye turart, under dette hyggelige kulturstop.
Da vi var fremme ved hotellet ved 18.40tiden, trak et uvejr med regn og blæst ind over os. Men vi skulle blot ned til et veldækket bord, og (traditionen tro) fejre denne sidste aften efter en vellykket uge.

Søndag den 30. april
Hjemrejsedag. Vejret var atter ”normalt”, da vi ved 8tiden kørte mod grænsen til Ungarn. Her var der over en times unødvendig ventetid, inden vi ved halvtolvtiden slap over grænsen for at nå vores fly i Budapest. 

Fugle artsliste

Toppet lappedykker (Podiceps cristatus): 26/4 10, 27/4 2, 28/4 Senne´ fiskedamme 30. I alt 42.

Gråstrubet lappedykker (Podiceps griseigna): 28/4 Senne´ fiskedamme 2.

Sorthalset lappedykker (Podiceps nigricollis): 28/4 Senne´ fiskedamme 12.

Lille lappedykker (Podiceps ruficollis): 28/4 Senne´ fiskedamme 2, fra bus 1.

Skarv (Phalacrocorax carbo): 28/4 Senne´ fiskedamme 50.

Dværgskarv (Phalacyocorax pygmaeus): 28/4 Senne´ fiskedamme 2.

Fiskehejre (Ardea cinerea): 23/4 fra bus 2. 27/4 Svinice by 12, 28/4 Senne´ fiskedamme 15. Enkelte set ved forbipasserende søer. 

Purpurhejre (Ardea purpurea): 27/4 Svinice by 2, 28/4 Senne´ fiskedamme 1. 

Silkehejre (Egretta garzetta): 28/4 Senne´ fiskedamme 1.

Sølvhejre (Egretta alba): 27/4 Svinice by 6, 28/4 Senne´ fiskedamme 30.

Nathejre (Nycticorax nycticorax): 27/4 Svinice by 5, 28/4 Senne´ fiskedamme 8.

Rørdrum (Botaurus stellaris): 27/4 River Latorica 1, 28/4 Senne´ fiskedamme 6.

Hvid stork (Ciconia ciconia): I bjergområder blev 11 fugle noteret de første 4 dage. Meget almindelig i lavlandet, hvor vi så over 70 fugle på de sidste 4 dage.

Sort stork (Ciconia nigra): 24/4 1 fra hotel Mier, 26/4 Plecivec 1, I parklandskab1, 27/4 River Latorica 1 og 29/4 bakket terræn 1.
 
Knopsvane (Cygnus olor): 23/4 fra bus i flod 50-100, 28/4 Senne´ fiskedamme 2 par.

Grågås (Anser anser): 28/4 Senne´ fiskedamme 2.

Gråand (Anas platyrhynchos): Fra bussen noteret 77.

Krikand (Anas crecca): 27/4 Bodrog River 1 han og 28/4 Senne´ fiskedamme 9.

Atlingand (Anas querquedula): 27/4 Byparken i Borsa 1 han, 28/4 Senne´ fiskedamme 10.

Knarand (Anas strepera): 28/4 Senne´ fiskedamme 8.

Taffeland (Aythya ferina): 27/4 Byparken i Borsa 2, 28/4 Senne´ fiskedamme 40.

Hvidøjet and (Aythya nyroca): 28/4 Senne´ fiskedamme 1.

Troldand (Aythya fuligula): 23/4 Flod fra bussen 50-60, 28/4 Senne´ fiskedamme 20.

Kejserørn (Aquila Heliaca): 26/4 nær kløften Zadielska Dolina i lavland 1 ad., 28/4 fugl på rede i træ langs vejen set fra bussen, Pozdisovce par ved rede, Zemp.Nova.V. 1 ad.  I alt 5 fugle.

Lille skrigeørn (Aquila pomarina): 23/4 fra bussen 2, 24/4 Valasska Dubova 2, Michalovd 3, 26/4 fra bus 1, kløften Zadielska Dolina 1, 29/4 fra vejen siddende i træ, + 3 fra bussen. I alt 13 fugle.

Dværgørn (Hieraaetus pennatus): 27/4 Bodrog River 1 lys face.

Musvåge (Buteo buteo): I alt noteret 65. Højeste dagtal er 25. 

Spurvehøg (Accipiter nisus): 24/4 Chocske´ hills 1, 25/4 bakket terræn v/foden af Tatra 1, 26/4 nær Plesivec 3.

Duehøg (Accipiter gentillis): 23/4 ved kaffestop en times kørsel fra grænsen1 han, 26/4 lavland foden af Tatra 1, parklandskab 1, 27/4 Bodrog River 1 hun. 

Sort glente (Milvus migrans): 27/4 Bodrog River 4.

Rørhøg (Circus aeruginosus): 23/4 fra bus 1 hun, 27/4 Zemplinsky Klecenov 2, River Latorica 1 hun + 1 han, Bodrog River 2, 28/4 Senne´ fiskedamme 20-25, 29/4 1 fra bus, 30/4 Ungarn 2 han.

Blå Kærhøg (Circus cyaneus): 26/4 fra bussen 1 brun og nedenfor Tatra også 1 brun.  

Hedehøg (Circus pygargus): 26/4 Zadielska Dolina kløften 1 par, 27/4 River Latorica 2, 28/4 Senne´ fiskedamme 1 hun, Zemp.Nova.V. 1 han, Secovce 1 han.

Slangeørn (Circaetus gallicus): 27/4 River Latorica 1.

Vandrefalk (Falco peregrinus): 26/4 Zadielska Dolina kløft 1 han.

Slagfalk (Falco cherrug): 28/4 1 par ved kasse i højspændingsmast nær Uper.

Falk sp. (Falco sp): 29/4 8 i flok, sandsynligvis aftenfalke. 

Tårnfalk (Falco tinnunculus) Almindeligste rovfugl, 50-60 fugle set

Tjur (Tetrao urogallus): 1 set fra bus i kuperet nåleskov mellem Poprad og Roznava (Lise Pflug).

Hjerpe (Tetrastes bonasia): 24/4 Chocske hills 1 hørt.

Fasan (Phasianus colchicus): Set på marker fra bussen. I alt 10-15.

Grønbenet rørhøne (Gallinula chloropus): 27/4 Bodrog River 1, Borsa bypark1, 28/4 Senne fiskedamme 2.

Blishøne (Fulica atra): 27/4 Bodrog River 3.

Vibe (Vanellus vanellus): 23/4 fra bussen 2, 25/4 fra bussen 2, 27/4 fra bus 3, 28/4 fra bussen 4, 29/4 30.

Lille præstekrave (Charadrius dubius): 28/4 Senne´ fiskedamme 3.

Stor kobbersneppe (Limosa limosa): 28/4 Senne´ fiskedamme 8.

Tinksmed (Tringa glareola): 28/4 Senne´ fiskedamme 5.

Rødben (Tringa totanus): 28/4 Senne´ fiskedamme 1.

Dværgryle (Calidris minuta): 28/4 Senne´ fiskedamme 2.

Almindelig ryle (Calidris alpina): 28/4 Senne´ fiskedamme 70.

Brushane (Philomachus pugnax): 28/4 Senne´ fiskedamme 700.

Klyde (Recurvirostra avosetta): 28/4 Senne´ fiskedamme 9.

Sølvmåge (Larus argentatus): 28/4 Senne´ fiskedamme 4.
Note: I denne rapport har vi ikke splittet de forskellige sølvmåge racer.

Stormmåge (Larus canus): 28/4 Senne´ fiskedamme 2.

Sorthovedet måge (Larus melanocephalus): 28/4 Senne´ fiskedamme 4.

Dværgmåge (Larus minutus): 28/4 Senne´ fiskedamme 12.

Hættemåge (Larus ridibundus): flere flokke set fra bussen. Stor koloni ved Senne´ fiskedamme.

Sortterne (Chlidonias niger): 28/4 Senne´ fiskedamme 30.

Hvidvinget terne (Chlidonias leucopterus): 28/4 Senne´ fiskedamme 300-400 rast/træk.

Hvidskægget terne (Chlidonias hybrida): 28/4 Senne´ fiskedamme 10.

Fjordterne (Sterna hirundo): 23/4 fra bussen 3, 24/4 fra bussen 2.

Huldue (Columba oenas): 28/4 Senne´ fiskedamme 2, Secovce 3 +1, 29/4 3 fra bussen.

Ringdue (Columba palumbus): Enkelte set ved hotel Mier.

Turteldue (Streptopelia turtur): 26/4 parklandskab 2, 27/4 lavland flok på 12, 29/4 fra bussen 2, 30/4 Ungarn 5.

Tyrkerdue (Streptopelia decaocto): De sidste 4 dage 12 noteret ved byer.

Gøg (Cuculus canorus): 23/4 ved hotel Mier 2, 25/4 Taranska Lomnica 1, 26/4 parklandskab 1, 27/4 ved hotel 1, 28/4 5 noteret.

Slørugle (Tyto alba): 27/4 ved nedlagt landbrug i landsbyen Bt Vojka 1.

Stor hornugle (Bubo bubo): 26/4 ved stenbrud nær Zadiel 1 på rede.
  
Slagugle (Strix uralensis): 28/4 stop ved gammel løvskov nord for Ubrez 1 i redekasse, ditto 1 i redekasse i anden løvskov i området.

Skovhornugle (Asio otus): 27/4 landsby Zemplinsky Klecenov 1.

Perleugle (Aegolius funereus): 24/4 hørt ved hotel Mier, 26/4 Michalovd ved redehul 1.

Mursejler (Apus apus): 26/4 ved Plecivec 2 trækkende sammen med bysvaler.

Hærfugl (Upupa epops): 26/4 ved parklandskab 1, 27/4 ved hotel Vojenska Zotavana 1, 29/4 ved hotel Vojenska Zotavana 1.

Gråspætte (Picus canus): 26/4 ved parklandskab 1 han.

Stor flagspætte (Dendrocopos major): 25/4 Taranska Lomnica 2, 26/4 ved parklandskab 1, 27/4 Borsa bypark1.

Syrisk flagspætte (Dendrocopus syriacus): 27/4 landsby Streda N.B. i lavland 1.

Hvidrygget flagspætte (Dendrocopus leucotos): 29/4 reservat med gamle bøgetræer nord for Kalna Roztoka1.

Lille flagspætte (Dendrocopus minor): 29/4 ved gammel trækirke i Rusky Potok 1 ved redehul.

Mellemflagspætte (Dendrocopus medius): 28/4 stop ved skov nord for Ubrez 1.

Tretået spætte (Picoides tridactylus): 25/4 Tatranska Lomnica 1 hun ved redehul, 2 hørtes.

Sortspætte (Dryocopus martius): 23/4 ved hotel Mier1, 25/4 Tatranska Lomnica 1, ved foden af Tatra 2 ved redehul, 26/4 ved parklandskab 1, 27/4 i lavland 1 samt Borsa bypark1.

Vendehals (Jynx torquilla): 26/4 ved stenbrud nær Zadiel 1, 27/4 ved hotellet 1, River Latorica 2, i lavland 1, 29/4 ved hotellet 1, bakket område 1.

Toplærke (Galerida cristata): 26/4 Plecivec1, 30/4 Ungarn 1.

Sanglærke (Alauda arvensis): Set og hørt flere steder i lavlandet. I alt 60 fugle noteret.

Landsvale (Hirundo rustica): Set i mindre antal de fleste dage. I alt 90 fugle noteret.

Bysvale (Delichon urbica): Set de fleste dage, flest 26/4 Plecivec flok på 50 træk.

Digesvale (Riparia riparia): 24/4 ved hotel Mier 2, 28/4 3 Senne´ fiskedamme.

Pirol (Oriolus oriolus): 27/4 Byparken i Borsa 2, 29/4 ved hotellet 1.

Ravn (Corvus corax): 24/4 Michalovd 2, 26/4 højdedrag nær Plecivec 1, Zadielska Dolina kløften 1 og 3 fra bus, 29/4 reservat med gammel bøgeskov nord for Kalna Roztoka 2.

Krage (Corvus cornix): Set alm. i lavlandet.

Råge (Corvus frugilegus): Flere flokke set på agerland.

Allike (Corvus monedula): Omkring større byer. 20 noteret.

Husskade (Pica pica): Set alm. i lavlandet.

Nøddekrige (Nucifraga caryocatactes): 24/4 ved hotel Mier 2, Chocske´ hills 2, Michalovd 1.

Skovskade (Garrulus glandarius): 24/4 ved hotel Mier 2, 25/4 svævebane 3, 26/4 ved parklandskab 1,27/4 River Latorica 4.  
   
Musvit (Parus major): Set på flere lokaliteter. I alt 10 noteret.

Blåmejse (Parus caeruleus): Set på enkelte lokaliteter. I alt 6 noteret.

Sortmejse (Parus ater): 23/4 og 24/4 4 Hotel Mier, Chlocske hills 5, 25/4 Høje Tatra 5, 29/4 2.

Topmejse (Parus cristatus): 24/4 Michalovd 1, 26/4 ved hotel Mier 2, Høje Tatra 1.

Sumpmejse (Parus palustris): 26/4 højderyg udenfor Plesivec 1, 29/4 skovområde nord for Kalna Roztoka 1.

Fyrremejse (Parus montanus): 24/4 Chlocske hills 1, 29/4 reservat nord for Kalna Rozka 1.

Halemejse (Aegithalos caudatus): 26/4 højderyg udenfor Plesivec 2, Zadielska Dolina 2, 29/4 ved bakket område 3.

Pungmejse (Remiz pendulinus): 27/4 sump ved landsbyen Svinice par ved rede, 28/4 Senne fiskedamme 8.

Spætmejse (Sitta europaea): 24/4 Michalovd 1, 25/4 bjergskov nedenfor Tatra 2, 26/4 1, 27/4 1, 28/4 1.

Træløber (Certhia familiaris): 24/4 Michalovd 3, 25/4 bjergskov nedenfor Tatra 1.

Murløber (Tichodroma muraria): 24/4 Chlocske hills 2.

Gærdesmutte (Troglodytes troglodytes): Hørt i de fleste lokaliteter, især bjergskove.

Vandstær (Cinclus cinclus): 26/4 Zadielska Dolina kløften 1 ved vandløb.

Misteldrossel (Turdus viscivorus): 24/4 Michalovd 2, 25/4 2.

Sjagger (Turdus pilaris): 24/4 nær hotel Mier 4, 25/4 1, 26/4 1.

Sangdrossel (Turdus philomelos): Hørt og set i de fleste skovområder. 15 noteret.

Ringdrossel (Turdus torquatus): 23/4 ved hotel Mier 5, 24/4 ved hotel Mier 4, Chlocske hills 2, 25/4 5, 26/4 fra bus 3. Alle fugle set i bjergområde. 

Solsort (Turdus merula): Set og hørt i de fleste områder. I alt 20 fugle noteret.
 
Stenpikker (Oenanthe oenanthe): 26/4 ved stenbrud 2, 27/4 River Latorica 1, ved vinskolen 2.

Sortstrubet bynkefugl (Saxicola torquata): 27/4 Bodrog River 1, i lavland 2, ´Borsa bypark 1, 28/4 Zemp.Nova.V. 2.

Rødstjert (Phoenicurus phoenicurus): 24/4 på hotel Miers tag 1, Chlocske hills 1, 25/4 1. 

Husrødstjert (Phoenicurus ochruros): Sås alm. både i højder, omkring bygninger og ved hotellerne.

Sydlig nattergal (Luscinia megarhynchos): Almindelig i lavland. 27/4 River Latorica 20.

Rødhals (Erithacus rubecula): Noteret i de fleste skovområder.

Savisanger (Locustella luscinioides): 28/4 Senne´ fiskedamme 9.

Drosselrørsanger (Acrocephalus arundinaceus): 28/4 Senne´ fiskedamme 2.

Rørsanger (Acrocephalus scirpaceus): 28/4 Senne´ fiskedamme 2.

Kærsanger (Acrocephalus palustris): 27/4 River Latorica 1.

Sivsanger (Acrocephalus schoenobaenus): 28/4 Senne´ fiskedamme 20.

Tornsanger (Sylvia Communis): 23/4 ved kaffestop i lavland 2, 29/4 bakket område 3.Ialt 10 noteret

Munk (Sylvia atricapilla): Noteret på de fleste lokaliteter.

Gærdesanger (Sylvia curruca): Noteret på enkelte lokaliteter. I alt 6 noteret.

Løvsanger (Phylloscopus trochilus): Hørt/set alm. på de fleste lokaliteter.

Gransanger (Phylloscopus collybita): Hørt/set på de fleste lokaliteter, især højlandet. 

Skovsanger (Phylloscopus sibilatrix): 24/4 ved hotel Mier 1, 28/4 i løvskov 4, 29/4 1.

Fuglekonge (Regulus regulus): Alm. i nåleskovene.

Rødtoppet fuglekonge (Regulus ignicapillus): 8 noteret i blandings- og nåleskov i højlandet.

Broget fluesnapper (Muscicapa hypoleuca): 24/4 Chocske hills 1, 29/4 ved hotellet 1.

Hvidhalset fluesnapper (Muscicapa albicollis): 29/4 reservat nord for Kalna Roztoka 2.

Lille fluesnapper (Muscicapa parva): 29/4 reservat nord for Kalna Roztoka 2.

Jernspurv (Prunella modularis): Almindelig især i højlandet, flest 25/4 i Høje Tatra med i alt 8.

Skovpiber (Anthus trivialis): 24/4 Chocske hills 1, 25/4 Taranska Lomnica 2, højderyg nær Plesivec 2. 28/4 stop ved bøgeskov 1. 

Bjergpiber (Anthus s.spinoletta): 25/4 Høje Tatra 10, foden af Tatra 20.

Engpiber (Anthus pratensis): 27/4 1 i lavland.

Hvid vipstjert (Motacilla alba): Set på de fleste lokaliteter, i alt 16 noteret.

Bjergvipstjert (Motacilla cinerea): 24/4 Chocske hills 1 han, Michalovd 1, 25/4 Taranska Lomnica 2, 29/4 Rusky Potok 1.

Gul vipstjert (Motacilla flava): 25/7 fra bus 1, 27/4 Zemplinsky Klecenov 3, Bodrog River 4, 28/4 fra bus 3. 

Stær (Sturnus vulgaris): Enkelte fugle og mindre flokke set i lavlandet.

Kernebider (Coccothraustes coccothraustes): 26/4 ved parklandskab 3, 27/4 i lavland 2, 28/4 stop ved bøgeskov 1.

Grønirisk (Chloris chloris): Noteret på de fleste lokaliteter.

Stillits (Carduelis carduelis): Småflokke set på de fleste lokaliteter i lavlandet. 

Grønsisken (Carduelis spinus): 24/4 Michalovd 2, 26/4 2.

Tornirisk (Carduelis cannabina): Noteret på de fleste lokaliteter, især i højlandet.

Gråsisken (Carduelis flammea): 25/4 Høje Tatra 3.

Gulirisk (Serinus serinus): Op til 20 noteret  i lavlandet.

Dompap (Pyrrhula pyrrhula): 24/4 ved hotel Mier1 par, 25/4 Taranska Lomnica 1 par.

Lille korsnæb (Loxia curvirostra):25/4 Taranska Lomnica 1 par, ved bjergskov 4.

Bogfinke (Fringilla coelebs): Alm. i skovområder.

Gulspurv (Emberiza citrinella): Noteret på de fleste lokaliteter i lavlandet.

Bomlærke (Emberiza calandra): I alt 10 noteret i lavlandet.

Klippeværling (Emberiza cia): 26/4 højderyg nær Plesivec 2, Zadielska Dolina kløften 1.

Rørspurv (Emberiza schoeniclus): 28/4 Senne´ fiskedamme 3.

Gråspurv (Passer domesticus): Alm. ved bebyggede områder. 

Skovspurv (Passer montanus): I alt 50 fugle set i lavlandet.